17 "'n Aforisme is 'n kernagtige gesegde waarin 'n idee of waarneming op 'n opvallende wyse verwoord word. Die aforisme verskil van die spreuk en die spreekwoord in die opsig dat die idee wat in die aforisme tot uitdrukking kom op 'n meer persoonlike en minder algemeen volkse vlak lê. Die aforisme is dus meer literêr van aard as die spreekwoord", Anna-Maria Bisschoff in T.T. Cloete (red.), Literêre terme en teorieë, HAUM (Pretoria 1992) p. 3. Die sententia was 'n kort frase met 'n parataktiese karakter wat die betoogtrant benadruk het deur woorde of frases te kontrasteer, of paradokse aan die orde te stel. Die sententia het 'n baie doeltreffende emosionele werking op die gebruiker of leser; dit was 'n hulpmiddel by die memorisering van meditatiewe formules deurdat dit die oproep daarvan vergemaklik het (Newman 1989: 1488-1489).